CELEX: 62020TN0776
Language: hr
Date: 2020-12-29 00:00:00
Title: Predmet T-776/20: Tužba podnesena 29. prosinca 2020. – Stockdale/Vijeće i dr.

12.4.2021   
            
            
               HR
            
            
               Službeni list Europske unije
            
            
               C 128/36
            
         
      Tužba podnesena 29. prosinca 2020. – Stockdale/Vijeće i dr.
      (Predmet T-776/20)
      (2021/C 128/44)
      Jezik postupka: francuski
      
         Stranke
      
      
         Tužitelj: Robert Stockdale (Bristol, Ujedinjena Kraljevina) (zastupnik: N. de Montigny, odvjetnica)
      
         Tuženici: Vijeće Europske unije, Europska komisija, Europska služba za vanjsko djelovanje, Posebni predstavnik Europske unije u Bosni i Hercegovini
      
         Tužbeni zahtjev
      
      Tužitelj od Općeg suda zahtijeva da:
      prije svega:
      
                  —
               
               
                  u pogledu odluke o otkazu, da je proglasi nezakonitom;
               
            
                  —
               
               
                  u pogledu prava koja proizlaze iz ugovora privatnog prava:
                  
                              —
                           
                           
                              prekvalificira ugovorni odnos u ugovor o radu na neodređeno vrijeme;
                           
                        
                              —
                           
                           
                              utvrdi da je tužitelj pretrpio diskriminaciju u pogledu navedenog razloga otkaza te u tom pogledu naloži tuženicima da plate 10 000 eura na ime nematerijalne štete nanesene psihičkom zdravlju procijenjene ex aequo et bono;
                           
                        
                              —
                           
                           
                              utvrdi povredu ugovornih obveza tuženika i to, osobito, dostavu valjane prethodne obavijesti u kontekstu raskida ugovora na neodređeno vrijeme;
                           
                        
                              —
                           
                           
                              utvrdi da je prema tužitelju postupano nejednako i nezakonito te da, posljedično, naloži tuženicima da ga ponovno vrate na posao, ili, podredno, da mu isplate naknadu procijenjenu na temelju gubitka mogućnosti sklapanja ugovora o radu koju bi imao da je ugovor ostao na snazi do predviđenog roka;
                           
                        
                              —
                           
                           
                              posljedično, naloži tuženicima plaćanje tužitelju naknade za neopravdani otkaz (unfair dismissal), koja će se konačno utvrditi, a koja je privremeno utvrđena u iznosu od, ex aequo et bono,393 850,08 eura;
                           
                        
                              —
                           
                           
                              naloži tuženicima plaćanje kamata na navedene iznose;
                           
                        
            
                  —
               
               
                  u pogledu drugih prava koja se temelje na diskriminaciji u postupanju prema tužitelju u odnosu na drugo osoblje Europske unije:
                  
                              —
                           
                           
                              utvrdi da je tužitelj trebao biti zaposlen kao član privremenog osoblja kod jednog od prva tri tuženika i utvrdi da su prva tri tuženika prema tužitelju postupala na diskriminatoran način, bez objektivnog opravdanja, u pogledu njegovih primanja, prava na mirovinu i pripadajućih pogodnosti, uključujući i u odnosu na jamstvo budućeg zaposlenja;
                           
                        
                              —
                           
                           
                              naloži prvim trima tuženicima da tužitelju naknade gubitak primanja, mirovine, naknada i pogodnosti, do kojih je došlo zbog povreda prava Zajednice navedenih u ovoj tužbi;
                           
                        
                              —
                           
                           
                              naloži im da plate kamate na te iznose;
                           
                        
                              —
                           
                           
                              utvrdi strankama rok da dogovore navedenu naknadu uzimajući u obzir razred i stupanj u kojima je tužitelj trebao biti zaposlen, prosječno napredovanje primanja, napredak karijere, naknade koje je trebao primiti na temelju tih ugovora za privremeno osoblje te usporede dobivene iznose s primanjima koja je tužitelj zaista primio;
                           
                        
            
                  —
               
               
                  naloži tuženicima snošenje troškova.
               
            podredno:
      
                  —
               
               
                  naloži institucijama da tužitelju naknade štetu na temelju izvanugovorne odgovornosti zbog nepoštovanja njegovih temeljnih prava u privremeno utvrđenom iznosu od, ex aequo et bono, 400 000 eura.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe tri tužbena razloga.
      
                  1.
               
               
                  Prvi tužbeni razlog, koji se temelji na ugovornoj i izvanugovornoj odgovornosti tuženika zbog sljedećih razloga:
                  
                              —
                           
                           
                              povrede materijalnog prava primjenjivog na tužiteljev ugovor;
                           
                        
                              —
                           
                           
                              diskriminacije u odluci o otkazu na temelju nacionalnosti i nejednakosti u postupanju u okviru postupka otkaza britanskom državljaninu u Europskoj uniji kao i povrede prava na saslušanje;
                           
                        
                              —
                           
                           
                              povrede prava zbog uzastopnog korištenja ugovora na određeno vrijeme i povrede načela proporcionalnosti kao i povrede načela jednakosti postupanja i nediskriminacije;
                           
                        
                              —
                           
                           
                              pravne nesigurnosti i povrede prava na dobru upravu, povrede Europskog kodeksa dobrog administrativnog postupanja i povrede prava na slobodno kretanje radnika.
                           
                        
            
                  2.
               
               
                  Drugi tužbeni razlog, koji se temelji na nezakonitosti odluke o otkazu tužitelju. Ovaj se razlog dijeli na dva dijela.
                  
                              —
                           
                           
                              Prvi dio temelji se na povredi prava primjenjivog na njegov ugovor o radu (kvalifikacija ugovora, pravila u pogledu otkaza, nezakonito postupanje u odnosu na drugo britansko osoblje koje radi za Uniju, itd.). Podredno, tužitelj ističe da su to ista načela, sadržana u instrumentima europskog prava, koja se primjenjuju kako bi se postigli isti rezultati.
                           
                        
                              —
                           
                           
                              Drugi dio temelji se postojanju diskriminacije među radnicima u okviru institucija, osobito, uzimajući u obzir prava priznata privremenom osoblju (neplaćanje raznih naknada, doprinosi mirovinskom fondu, naknada troškova, itd.).
                           
                        
            
                  3.
               
               
                  Treći tužbeni razlog, koji se temelji na postojanju izvanugovorne odgovornosti koju je tužitelj istaknuo u slučaju ako bi se dijelovi tužbenog zahtjeva vezani za ugovornu odgovornost tuženika morali smatrati nedopuštenima ili neutemeljenima.